Lav et referat af nedenstående tekst:

Tekst:
Opdateret torsdag klokken 6.51. En 18-årig dansk mand fra lokalområdet er anholdt og kørt til politigården i Aalborg, sigtet for væbnet røveri og for at have sat ild til den bil, han flygtede i efterfølgende. Det væbnede røveri mod Dagli' Brugsen i Mosbjerg ved Sindal skete omkring klokken 18, hvor manden kom ind i butikken og truede sig til et ukendt beløb ved hjælp af en større dolk. Manden flygtede fra stedet i en større sort bil med polske nummerplader. Det skriver Nordjyllands Politi på Twitter. Godt en halv time efter røveri i Mosbjerg modtog Nordjyllands Politi anmeldelse om en brændende bil på Tolstrupvej ved Tversted, og politiet skrev på Twitter, at det er gerningsmandens bil. I forbindelse med den brændende bil efterlyste politiet borgere, som har set eller hørt en bil køre i høj fart fra brandstedet Tolstrupvej/Uggerby Skovvej i sommerhusområdet omkring klokken 18. Politiet oplyser en time efter, at: - Stedet er sommerhusområdet nord for Uggerby, og gerningsmanden er formentlig kørt mod Tverstedvej og forsvundet derfra i ukendt retning. Omkring 19.30 oplyste et vidne til politiet, at den mulige gerningsmand nu var kørende i en Mercedes, og denne bil blev fundet i Hørmested. Den 18-årige mand er nu anholdt i sagen og sigtes for røveriet og for at have sat ild til en bil.

Referat:
Med en større dolk truede en mand sig til et ukendt pengebeløb i Dagli' Brugsen i Mosbjerg.